Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: 1. melléklet az 1/2010. (I. 8.) KHEM rendelethez
Paragraph Index: 777

b) elrendelheti a tényleges károsanyag-kibocsátás mérés útján történõ ellenõrzését. Amennyiben nem állítják helyre a motor megfelelõségét, nem hajtják végre a típus-jóváhagyási dokumentumon a megfelelõ módosításokat, vagy amennyiben a mérések azt mutatják, hogy a motor nem teljesíti a károsanyag-kibocsátási határértékeket, az illetékes hatóság megtagadja a közösségi bizonyítvány kibocsátását, vagy visszavonja a korábban kibocsátott közösségi bizonyítványt. 2. Kipufogógáz-utókezelõ rendszerrel felszerelt motorok esetében az beépítési, közbensõ és egyedi vizsgálatok alkalmávalellenõrzéseket kell végrehajtani annak megállapítása érdekében, hogy ezek a rendszerek megfelelõen mûködnek-e. 3. Az 1. pontban szereplõ vizsgálatokat a motor gyártója által a kipufogógáz összetételére hatást gyakorló motor-alkotóelemek és motorjellemzõk ellenõrzésének végrehajtásáról készített utasítás alapján kell elvégezni. Az utasításokban, amelyeket a gyártónak kell összeállítania és az illetékes hatóságnak jóvá kell hagynia, meg kell határozni a kipufogógázzal kapcsolatos alkatrészeket, valamint azokat a beállításokat és paramétereket, amelyek alapján a kipufogógáz-kibocsátási határértékeknek való megfelelés feltételezhetõ. Az utasítások legalább a következõ részleteket tartalmazzák:

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes